เอิ่มผมมีอะไรกะแฟนแต่ใส่ถุงยางครับ หลั่งนอก แต่ผมกังวลว่าจะมีโอกาสที่อสุจิจะหลุดออกไปได้มั้ยคับ แล้วถ้าเกิด ท้อง ในช่วง3วันแรกๆ ประจำเดือนมาเป็นครั้งที่2ในรอบเดือนจะท้องไหมครับ ผมกังวลมากครับ
สวัสดีค่ะ การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% แต่หากใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปหลังจากนี้ ก็ควรรอดูว่าประจำเดือนจะมาหรือไม่ โดยหากมาในช่วงวันที่ที่ควรจะมา หรือมามีระยะห่างจากรอบเดือนที่แล้ว 21-35 วัน (ดังนั้นใน 1 เดือนอาจมา 2 ครั้งได้ เช่นมาวันที่ 1 และ 25 ) ก็จะถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น หรือหากไม่แน่ใจ ว่าเลือดที่ออกใช่ประจำเดือนหรือไม่ ก็อาจลองตรวจหาการตั้งครรภ์ดู หลังจากที่มีเพศสัมพันธ์ไปแล้วประมาณ 2 สัปดาห์ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ